बाबूलाल मेवरा
  बाबूलाल मेवरा (जन्म 4 नवंबर 1945) एक भारतीय राजनीतिज्ञ, लोकतंत्र सेनानी और भारतीय जनता पार्टी के नेता हैं। वह विजयपुर, मध्य प्रदेश विधानसभा क्षेत्र से दो बार (1985 और 1998 ) विधान सभा के सदस्य के रूप में चुने गए थे। उन्होंने वर्ष 2010 से 2013 तक मध्य प्रदेश राज्य वन विकास निगम लिमिटेड के उपाध्यक्ष के रूप में भी कार्य किया और मध्य प्रदेश के मुख्यमंत्री शिवराज सिंह चौहान के मंत्रिमंडल में राज्य मंत्री का दर्जा प्राप्त किया। वह भारत में लगे आपातकाल के खिलाफ विरोध प्रदर्शन करने के कारण आंतरिक सुरक्षा व्यवस्था अधिनियम के अंतर्गत 12 जुलाई 1975 से 3 फरवरी 1977 तक ग्वालियर की जेल में बंद रहे (मीसाबंदी), इसलिए उनको लोकतंत्र सेनानी का दर्जा भी प्राप्त है। मेवरा जी ने जीवन भर भगवा वस्त्र धारण करने का संकल्प लिया हुआ है। जनसंघ और राष्ट्रीय स्वयंसेवक संघ प्रचारक से लेकर विधायक और राज्य मंत्री बनने तक के अपने 50 वर्षों से अधिक के राजनीतिक जीवनकाल के दौरान, वह कभी भी किसी भ्रष्टाचार और आपराधिक गतिविधियों में शामिल नहीं रहे।